CELEX: 32008R0013
Language: sl
Date: 2008-01-09 00:00:00
Title: Uredba Komisije (ES) št. 13/2008 z dne 9. januarja 2008 o določitvi koeficienta dodelitve za zahtevke za uvozna dovoljenja, predložene od 2. do 4. januarja 2008 v okviru tarifne kvote, odprte z Uredbo (ES) št. 955/2005, za riž s poreklom iz Egipta

10.1.2008   
            
            
               SL
            
            
               Uradni list Evropske unije
            
            
               L 6/3
            
         
      UREDBA KOMISIJE (ES) št. 13/2008
   z dne 9. januarja 2008
   o določitvi koeficienta dodelitve za zahtevke za uvozna dovoljenja, predložene od 2. do 4. januarja 2008 v okviru tarifne kvote, odprte z Uredbo (ES) št. 955/2005, za riž s poreklom iz Egipta
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (1),
   ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (2), in zlasti člena 7(2) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 955/2005 (3) je odprla letno uvozno tarifno kvoto 5 605 ton riža, ki se uvršča pod oznako KN 1006, s poreklom iz Egipta (zaporedna številka 09.4097).
            
         
               (2)
            
            
               Iz sporočila v skladu s členom 5(a) Uredbe (ES) št. 955/2005 izhaja, da zahtevki, predloženi do 4. januarja 2008 do 13. ure (bruseljski čas) v skladu s členom 4(1) navedene uredbe, zajemajo količine, ki presegajo razpoložljive količine. Zato je treba z določitvijo koeficienta dodelitve, ki se bo uporabil za zahtevane količine, določiti, v kakšnem obsegu se lahko izdajo uvozna dovoljenja.
            
         
               (3)
            
            
               Prav tako je treba zaustaviti izdajo uvoznih dovoljenj v skladu z Uredbo (ES) št. 955/2005 za tekoče kvotno obdobje –
            
         SPREJELA NASLEDNJO UREDBO:
   Člen 1
   1.   Na podlagi zahtevkov za uvozna dovoljenja za riž s poreklom iz Egipta iz kvote, navedene v Uredbi (ES) št. 955/2005, predloženih do 4. januarja 2008 do 13. ure (bruseljski čas), se izdajo dovoljenja za zahtevane količine, za katere se uporabi koeficient dodelitve 8,123188 %.
   2.   Izdaja dovoljenj za količine, zahtevane od petka, 4. januarja 2008 po 13. uri (bruseljski čas), se ustavi za tekoče kvotno obdobje.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. januarja 2008
      
         
            Za Komisijo
         
         Jean-Luc DEMARTY
         
         
            Generalni direktor za kmetijstvo in razvoj podeželja
         
      
   
   
      (1)  UL L 270, 21.10.2003, str. 96. Uredba, kakor je bila nazadnje spremenjena z Uredbo Komisije (ES) št. 797/2006 (UL L 144, 31.5.2006, str. 1). Uredba (ES) št. 1785/2003 se nadomesti z Uredbo (ES) št. 1234/2007 (UL L 299, 16.11.2007, str. 1) s 1. septembrom 2008.
   
      (2)  UL L 238, 1.9.2006, str. 13. Uredba, kakor je bila spremenjena z Uredbo (ES) št. 289/2007 (UL L 78, 17.3.2007, str. 17).
   
      (3)  UL L 164, 24.6.2005, str. 5. Uredba, kakor je bila nazadnje spremenjena z Uredbo (ES) št. 1456/2007 (UL L 325, 11.12.2007, str. 76).